CELEX: 62018TA0207
Language: lv
Date: 2020-12-16 00:00:00
Title: Lieta T-207/18: Vispārējās tiesas 2020. gada 16. decembra spriedums – PlasticsEurope/ECHA (REACH – Vielu, kas ar laiku ir iekļaujamas Regulas (EK) Nr. 1907/2006 XIV pielikumā, saraksta izveide – Papildinājums vielas bisfenola A iekļaušanai šajā sarakstā – Regulas Nr. 1907/2006 57. un 59. pants – Acīmredzama kļūda vērtējumā – Uz pierādījumu spēka balstīta pieeja – Izpētes pētījumi – Starpprodukta izmantošana – Samērīgums)

15.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 53/31
            
         
      Vispārējās tiesas 2020. gada 16. decembra spriedums – PlasticsEurope/ECHA
      
      (Lieta T-207/18) (1)
      
      (REACH - Vielu, kas ar laiku ir iekļaujamas Regulas (EK) Nr. 1907/2006 XIV pielikumā, saraksta izveide - Papildinājums vielas bisfenola A iekļaušanai šajā sarakstā - Regulas Nr. 1907/2006 57. un 59. pants - Acīmredzama kļūda vērtējumā - Uz pierādījumu spēka balstīta pieeja - Izpētes pētījumi - Starpprodukta izmantošana - Samērīgums)
      (2021/C 53/40)
      Tiesvedības valoda – angļu
      
         Lietas dalībnieki
      
      
         Prasītāja: PlasticsEurope (Brisele, Beļģija) (pārstāvji: R. Cana, É. Mullier un F. Mattioli, advokāti)
      
         Atbildētāja: Eiropas Ķimikāliju aģentūru (ECHA) (pārstāvji: M. Heikkilä, W. Broere un C. Buchanan)
      
         Personas, kas iestājušās lietā atbildētājas prasījumu atbalstam: Vācijas Federatīvā Republika (pārstāvji: J. Möller, D. Klebs un S. Heimerl), Francijas Republika (pārstāvji: A.-L. Desjonquères, J. Traband, E. Leclerc un W. Zemamta), ClientEarth, (Londona, Apvienotā Karaliste) (pārstāvis: P. Kirch, advokāts)
      
         Priekšmets
      
      Prasība, kas ir pamatota ar LESD 263. pantu un ar ko tiek lūgts atcelt ECHA2018. gada 3. janvāra Lēmumu ED/01/2018, ar ko pastāvošais bisfenola A ieraksts to vielu sarakstā, kuras ar laiku ir paredzēts iekļaut XIV pielikumā Eiropas Parlamenta un Padomes Regulai (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV 2006, L 396, 1. lpp., labojums – OV 2007, L 136, 3. lpp.), saskaņā ar šīs regulas 59. pantu tika papildināts tādējādi, ka bisfenols A tika identificēts arī kā viela, kura noārda endokrīno sistēmu un kurai var būt nopietna ietekme uz vidi, izraisot tādas pašas bažas kā citas minētās regulas 57. panta a) līdz e) punktā uzskaitītās vielas; viss minētais ir šīs pašas regulas 57. panta f) punkta izpratnē.
      
         Rezolutīvā daļa
      
      
                  1)
               
               
                  Prasību noraidīt.
               
            
                  2)
               
               
                  PlasticsEurope sedz savus, kā arī atlīdzina Eiropas Ķimikāliju aģentūras (ECHA) un ClientEarth tiesāšanās izdevumus.
               
            
                  3)
               
               
                  Vācijas Federatīvā Republika un Francijas Republika sedz savus tiesāšanās izdevumus pašas.
               
            
         (1)  OV C 190, 4.6.2018.